Marina Semjonova

MarinaTimofejevna Semjonova (russisk: Марина Семёнова, født 1908 i St. Petersburg, død 9. juni 2010 i Moskva) var en russisk ballerina og koreograf.

Hun var gift med politikeren og diplomaten Lev Karakhan, som ble henrettet under Stalins store utrenskninger i 1937.

Semjonova debuterte i 1925 i La Source med suksess. I 1930 begynte hun å danse ved Bolsjojteateret blant annet med Giselle og Esmeralda i sitt repertoar.

I 1935 og 1936 opptrådte hun med Ballet de l'Opéra de Paris i Giselle. Hennes partner var Serge Lifar.

Semjonova trakk seg tilbake i 1954 for å bli lærer ved Bolsjojteatret. Blant hennes elever kan nevnes Natalia Bessmertnova, Marina Kondratieva, Nina Sorokina, Ludmila Semenjaka, Nina Ananiashvili og Maria Aleksandrova.

Ved Semjonovas 100-års fødselsdag i 2008 ble hun feiret med fire dages festforestillinger på Bolsjojteatret. Hun sovnet stille inn i sitt hjem i Moskva den 9. juni 2010.

 Referanser 

 Eksterne lenker 


  Dødsannonse

Kategori:Russiske ballettdansere
Kategori:Koreografer
Kategori:Hundreåringer
Kategori:Personer fra St. Petersburg